Протокол № 15/ 11.10.2023 г.

гр. Кърджали

 Днес, 11.10.2023 г. от 17:30 ч., в сградата на Общински център за култура и младежки дейности, гр. Кърджали, ул. „Мара Михайлова“ № 8, ет. 2, се проведе заседание на Общинската избирателна комисия – Кърджали/ОИК-Кърджали/назначена с Решение на Централната избирателна комисия № 2048-МИ/28.08.2023г.

 В обявения начален час на заседанието присъстват, както следва:

|  |  |  |
| --- | --- | --- |
| Длъжност в комисията | Име, презиме, фамилия |  |
| ПРЕДСЕДАТЕЛ: | Юркюш Мехмедемин Ахмед |   |
| ЗАМ.-ПРЕДСЕДАТЕЛ: | Петър Иванов Захариев |   |
| ЗАМ.-ПРЕДСЕДАТЕЛ: | София Стоянова Кирева |   |
| ЗАМ.-ПРЕДСЕДАТЕЛ: | Величка Димитрова Георгиева |   |
| ЗАМ.-ПРЕДСЕДАТЕЛ: | Христина Кралева Георгиева |  |
| СЕКРЕТАР: | Леман Лютви Мехмедали |  |
| ЧЛЕНОВЕ: | Димитър Киров Димитров |   |
|   | Емилия Белева Владева-Бонева |   |
|   | Красимира Станкова Стоянова |   |
|   | Димитрия Драганова Василева |   |
|   | Ангел Георгиев Карабашев |   |
|   | Петя Стефанова Иванова |   |
|   | Беркант Метин Барзат |   |

Присъстват повече от половината членове на ОИК-Кърджали, поради което на основание чл. 85, ал. 3 от Изборния кодекс, е налице изискуемият кворум за провеждане на заседанието. Председателят откри заседанието и предложи следния

**Дневен ред**

|  |  |  |
| --- | --- | --- |
| № | **Материали за заседанието:**  | Член ОИК |
| 1. | Постъпила жалба от Анета Живкова Георгиева – председател на ПП „Възраждане“ - гр. Кърджали. | ПЗ |
| 2. | Освобождаване на членове на СИК на територията на община Кърджали и замяната им с предложени от политическа партия „ Движение за права и свободи „ за гласуване в изборите за общински съветници и кметове насрочени на 29 октомври 2023 г. |  СК |
| 3. | Разни | ЮА |

**По точка 1:**

РЕШЕНИЕ
№ 90

Кърджали, 11.10.2023г.

ОТНОСНО: Постъпила жалба от Анета Живкова Георгиева – председател на ПП „Възраждане“ - гр. Кърджали.

На 10.10.2023 г. от 09:35 ч. е постъпила жалба с Вх. № 2 от регистъра на жалбите и Вх. №124 в общия регистър, подадена от Анета Живкова Георгиева – председател на ПП „Възраждане“ - гр. Кърджали. В нея се посочва, че на 09.10.2023 г. ПП ДПС, отново е провела предизборна среща в залата на „Дом на културата“ в гр. Кърджали. Както било посочено в предходна жалба от 03.10.2023 г., сградата била собственост на Община Кърджали и дейността на учреждението било под ръководството на общината. Сочи, че провеждане на предизборна кампания в тази сграда се явявало нарушение съгласно чл. 182, ал. 1 от Изборния кодекс. На следващо място се твърди, че провеждането на предизборната среща е станало по време на редовно заседание на ОИК Кърджали, която се помещавала в същата сграда и е в непосредствена близост до залата. Сочи за учудваща липсата на реакция за втори път от страна на председателя и ръководството на ОИК Кърджали, които следвало да се самосезират в случая и да не допускат нарушаване на ИК. На последно място се прави искане ОИК да прояви безпристрастност и да изпълни задълженията си като на нарушителите бъде издаден акт съгласно чл. 480, ал. 3 от ИК.

Към жалбата е приложен и снимков материал, получен на електронната поща на ОИК Кърджали.

След като разгледа жалбата, Общинска избирателна комисия Кърджали установи следното:

Жалбата е подадена от заинтересована страна - упълномощен представител на ПП Възраждане, съгласно пълномощно, налично в ОИК Кърджали, тоест същата е допустима.

Чл. 182, ал. 1 от ИК посочва, че не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала.

Легалното определение на термина предизборна агитация е даден в § 1, т. 17 от Допълнителните разпоредби на Изборния кодекс. Съгласно него предизборна агитация е призив за подкрепа или за неподкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса.

От изложеното в жалбата и приложеният снимков материал не може да се направи обоснован извод за извършване на действия, отговарящи на посоченото определение. По жалбата не са налични данни за физическо или физически лица, които да са извършвали подобни действия на посоченото мероприятие. В снимковият материал не се намират данни за извършване на предизборна агитация в нарушение на чл. 182, ал. 1 от ИК.

 Посоченото в жалбата, че мероприятието е станало по време на редовно заседание на ОИК Кърджали, която се помещава в същата сграда, като обективен факт, е вярно. Остава неясно, обаче, каква е връзката между провеждането на двете събития в различни помещения на една и съща сграда, макар и в „непосредствена близост“. Твърдението за липса на реакция за втори път от председателя и ръководството на ОИК за недопускане на нарушаване на Изборният кодекс, не е подкрепено по никакъв начин, още повече, че членовете на комисията нямат самостоятелна компетентност за разглеждане на жалби или установяване на евентуални нарушение на кодекса. Правомощия в този смисъл са възложени на общинската избирателна комисия съгласно чл. 87 от ИК. В тази връзка, по предходна жалба от 03.10.2023 г., подадена от същият жалбодател, ОИК Кърджали се е произнесла с решение № 85/05.10.2023 г., което не е обжалвано и е влязло в сила.

 С оглед гореизложеното, ОИК Кърджали намира жалбата за недоказана и неоснователна и следва да бъде отхвърлена.

ОИК Кърджали, след внимателен прочит на описаното в жалбата и с оглед, че е провеждано мероприятие в имот – общинска собственост, комисията счита за необходимо да се обследва вероятността за евентуално нарушение на забраната на чл. 168, ал. 3 от ИК, която забранява безплатното използване на публичен административен ресурс. Съгласно чл. 498, ал. 1 от ИК, установяване на евентуално извършване на подобно нарушение, е в компетенциите на длъжностни лица, оправомощени от председателя на Сметната палата.

Предвид изложеното и на основание чл. 87, ал. 1, т. 22 от Изборния кодекс, Общинска избирателна комисия – Кърджали, във връзка с чл. 476 и чл. 498, ал. 1 от ИК,

**Р Е Ш И:**

 ОТХВЪРЛЯ жалбата от Анета Живкова Георгиева с Вх. № 2 от регистъра на жалбите и Вх. №124 в общия регистър от 10.10.2023 г.

Препраща същата по компетентност до Сметна палата – гр. София.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

Гласували: 13 членове на ОИК:

* За: 9
* Против: 4

|  |  |  |
| --- | --- | --- |
| Длъжност в комисията | Име, презиме, фамилия |  |
| ПРЕДСЕДАТЕЛ: | Юркюш Мехмедемин Ахмед | против |
| ЗАМ.-ПРЕДСЕДАТЕЛ: | Петър Иванов Захариев |  за |
| ЗАМ.-ПРЕДСЕДАТЕЛ: | София Стоянова Кирева |  за |
| ЗАМ.-ПРЕДСЕДАТЕЛ: | Величка Димитрова Георгиева | за |
| ЗАМ.-ПРЕДСЕДАТЕЛ: | Христина Кралева Георгиева | против |
| СЕКРЕТАР: | Леман Лютви Мехмедали | за |
| ЧЛЕНОВЕ: | Димитър Киров Димитров |  за |
|   | Емилия Белева Владева-Бонева | за |
|   | Красимира Станкова Стоянова |  за |
|   | Димитрия Драганова Василева |  против |
|   | Ангел Георгиев Карабашев | за |
|   | Петя Стефанова Иванова | за |
|   | Беркант Метин Барзат |  против |

РЕШЕНИЕТО Е ПРИЕТО

**По точка 2:**

РЕШЕНИЕ
№ 91

Кърджали, 11.10.2023г.

 **ОТНОСНО:** Освобождаване на членове на СИК на територията на община Кърджали и замяната им с предложени от политическа партия „ Движение за права и свободи „ – Община Кърджали за гласуване в изборите за общински съветници и кметове насрочени на 29 октомври 2023 г.

 В общия входящ регистър на ОИК – Кърджали e постъпило предложение с

Вх.№ 132/11.10.2023г. от Партия „ Движение за права и свободи „ - Община Кърджали за замяна на членове на СИК на територията на община Кърджали. Предложението съдържа списък с имената на лицата, които ще бъдат освобождавани и назначавани.

 С оглед на изложеното и на основание чл. 87, ал. 1, т. 5 от ИК, ОИК – Кърджали

**РЕШИ:**

 **ОСВОБОЖДАВА** назначени членове на СИК на територията на община Кърджали по списък (Приложение № 1), представляващ неразделна част от настоящото решение;

 **НАЗНАЧАВА** за членове на СИК на територията на община Кърджали, по списък (Приложение № 2) представляващ неразделна част от настоящото решение;

 АНУЛИРА издадените удостоверения на освободените членове в състава на СИК в община Кърджали;

 На новоназначените членове на СИК ДА СЕ ИЗДАДАТ удостоверения;

 **ОБЯВЯВА** актуални СИК на територията на община Кърджали към 11.10.2023 г.

 Решенията на ОИК-Кърджали може да се оспорват в тридневен срок от обявяването им пред Централната избирателна комисия.

Гласували: 13 членове на ОИК:

* За: 13
* Против: 0

|  |  |  |
| --- | --- | --- |
| Длъжност в комисията | Име, презиме, фамилия |  |
| ПРЕДСЕДАТЕЛ: | Юркюш Мехмедемин Ахмед |  за |
| ЗАМ.-ПРЕДСЕДАТЕЛ: | Петър Иванов Захариев |  за |
| ЗАМ.-ПРЕДСЕДАТЕЛ: | София Стоянова Кирева |  за |
| ЗАМ.-ПРЕДСЕДАТЕЛ: | Величка Димитрова Георгиева |  за |
| ЗАМ.-ПРЕДСЕДАТЕЛ: | Христина Кралева Георгиева |  за |
| СЕКРЕТАР: | Леман Лютви Мехмедали |  за |
| ЧЛЕНОВЕ: | Димитър Киров Димитров |  за |
|   | Емилия Белева Владева-Бонева |  за |
|   | Красимира Станкова Стоянова |  за |
|   | Димитрия Драганова Василева |  за |
|   | Ангел Георгиев Карабашев |  за |
|   | Петя Стефанова Иванова |  за |
|   | Беркант Метин Барзат |  за |

РЕШЕНИЕТО Е ПРИЕТО

ПРЕДСЕДАТЕЛ: СЕКРЕТАР:

ЮРКЮШ АХМЕД ЛЕМАН МЕХМЕДАЛИ